**Poročilo o izmenjavi (na daljavo) v Nijmegnu v drugem semestru 2021**

**Kako ste bili zadovoljni z izmenjavo in zakaj?**

Z izmenjavo sem bila zelo zadovoljna. Sicer sem virtualno od doma obiskovala le predavanja fakultete, a so mi ta prinesla veliko širine in sprememb v razmišljanju, tako na poklicni kot na osebni ravni.

**Ste imeli redna predavanja v angleščini ali samo občasne konzultacije?**

Dvakrat na teden smo imeli celodnevna interaktivna predavanja izključno v angleškem jeziku.

**Kako bi ocenili kakovost študija?**

Kakovost študija je vrhunska. Temelji na prvoosebnem doživljanju izkušenj, ki jih potem preneseš v poklicni okvir. Izvleče te izven cone udobja, kjer potem odkrivaš, kaj vse si zmožen, če pogledaš izven okvirjev.

**Kakšni so bili profesorji?**

Prisrčno posebni. Njihov način poučevanja je izredno interaktiven in na trenutke popolnoma naključen, a na koncu vse skupaj dobi smisel. So zelo dostopni in spodbujajo čim večjo komunikacijo.

**Bi kateri predmet/profesorja posebej pohvalili/skritizirali?**

Osebno mi je največ dal predmet Creative Lab, s profesorjem Emielom van Beersom. Kljub virtualnem študiju smo z njim razvili zelo oseben odnos, ki se je poznal pri kakovosti študija. Tip je na začetku eden tistih, ki te najbolj zmedejo, ob koncu programa pa tisti, ki ima največ smisla.

**Kakšni so življenjski stroški v primerjavi s temi v Sloveniji?**

Če sodeluješ le virtualno, so popolnoma enaki 😊

**Je ustanova velika?**

Je.

**Sprejme veliko tujih študentov?**

V programu nas je bilo 20 študentov, od tega približno polovica tujih, drugi pa so bili Nizozemci.

**Kakšne so možnosti za druženje z domačimi in tujimi študenti?**

V našem programu je bilo polovica domačih, nizozemskih študentov, zato so bile možnosti druženja in spoznavanja zelo velike.

**Kaj priporočate študentom, ki nameravajo iti na študij tja?**

Zelo priporočam ta program vsem študentom, ki si od študija želijo več. Usmerjen je v ustvarjalnost in kreativnost pri delu. Na začetku študija boste precej zmedeni, saj brez pojasnila zahtevajo marsikaj od vas, a se pozneje izkaže, da za tem stoji zelo dober razlog. Dela za študij je kar precej, a je to v večini sodelovalno delo, kjer se ustvarja, igra, eksperimentira in ga je zelo zanimivo opravljati. Za vse, ki si želite preizkusiti svoje meje in stopiti iz cone udobja, toplo priporočam HAN!

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

Seveda. ana.erjavec10@gmail.com